Fa nkabo ke sa nna mongwe wa Basupi ba ga Jehofa, nkabo ke sule. Mo nakong e e fetileng, ka metlha ke ne ke nna ke le mo mathateng. Jaanong botshelo jwa me bo na le bokao jwa mmatota, e bile sengwe le sengwe se tsamaya sentle. Ba ne ba nyalana jaaka fa ba ne ba rulagantse. Wayne o ne a ngwega kwa nageng eo, mme o ne a tlogela Karen, a mo phuaganya jalo a setse ka madi a a kafa tlase ga diranta di le 30 mo bankeng. Go ise go ye kae o ne a lemoga gore o ne a logetswe leano la go mo tsietsa. Fela jaaka motshameki wa terama, Wayne o ne a itira se a seng sone—e le fela gore a gape maikutlo a ga Karen. Tsela e a neng a le ka yone, dilo tse a di kgatlhegelang, botho jwa gagwe le lorato lo a neng a re o mo rata ka lone e ne e le maaka fela a gore mosadi yono a mo tshepe—se se ileng sa felela ka gore a mo tseele madi a a fetang diranta di le dimilione di le 1,32. Lepodise lengwe le ile la re: “O utlwisitswe botlhoko tota mo maikutlong. Kwantle ga go tseelwa, tsela e a utlwisitsweng botlhoko ka yone ke e e ka se kang ya lekanngwa.”